Doložka vybraných vplyvov

	1. Základné údaje

	Názov materiálu

	Návrh opatrenia Národnej banky Slovenska z ... 2026 o predkladaní hlásení veriteľom poskytujúcim spotrebiteľské úvery 


	Predkladateľ (a spolupredkladateľ)

	Národná banka Slovenska


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☐	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:


	Termín začatia a ukončenia PPK
	október/november 2026

	Predpokladaný termín predloženia na pripomienkové konanie
	november 2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	

	

	2. Definovanie problému

	[bookmark: _Hlk221005976]Toto opatrenie upravuje predkladanie hlásení veriteľmi. Opatrenie nahrádza doterajšie opatrenie Národnej banky Slovenska z 12. decembra 2017 č. 14/2017 o predkladaní výkazov veriteľa poskytujúceho spotrebiteľské úvery na účely vykonávania dohľadu. V porovnaní s doterajšou úpravou dochádza k zjednodušeniu vykazovania a vypusteniu niektorých hlásení. Prostredníctvom hlásení sa budú zbierať základné údaje o dohliadanom subjekte (tzv. kmeňový list), údaje o jeho základných finančných ukazovateľoch, údaje o poskytnutých úveroch a údaje o reklamáciách, súdnych sporoch a trestných konaniach. Veritelia, ktorí sú oprávnení vykonávať spravovanie úverov, budú predkladať údaje prostredníctvom hlásenia o spravovaných úveroch.
Dôvodom vydania opatrenia je prijatie zákona č. 312/2025 Z. z. o spotrebiteľských úveroch a o iných úveroch a pôžičkách pre spotrebiteľov a o zmene a doplnení niektorých zákonov (ďalej len „zákon“), ktorý s účinnosťou od 20. novembra 2026 nahrádza zákon č. 129/2010 Z. z. o spotrebiteľských úveroch a o iných úveroch a pôžičkách pre spotrebiteľov a o zmene a doplnení niektorých zákonov v znení neskorších predpisov. Opatrenie č. 14/2017 bolo vydané na základe splnomocňovacích ustanovení zákona č. 129/2010 Z. z. a podľa § 58 ods. 11 písm. d) zákona zostáva v platnosti a účinnosti len prechodne, do nadobudnutia účinnosti vykonávacieho predpisu vydaného podľa § 34 ods. 4 zákona. 
Doterajšia úprava vykazovania, ktorá sa od roku 2018 nemenila, nezodpovedá novej právnej úprave ani súčasným potrebám dohľadu, najmä preto, že:
a) nepokrýva veriteľov s povolením podľa § 25 ods. 1 písm. c) zákona, ktorých zákon zavádza ako novú kategóriu veriteľov; na týchto veriteľov by sa po udelení povolenia nevzťahovalo predkladanie hlásení podľa opatrenia č. 14/2017,
b) nezohľadňuje spravovanie úverov, ktoré veritelia môžu vykonávať od 1. júna 2024 a ktoré upravuje § 32 zákona; Národná banka Slovenska o tejto činnosti nezískava pravidelné údaje, hoci oprávnenie spravovať úvery má 8 z 30 veriteľov,
c) obsahuje hlásenie o iných úveroch Spo (INU), hoci povolenia na poskytovanie úverov, ktoré nie sú spotrebiteľskými úvermi, podľa § 58 ods. 9 zákona zanikajú,
d) neobsahuje pravidelné a štandardizované údaje o veriteľovi (organizačná štruktúra, osoby s kvalifikovanou účasťou, skupina s úzkymi väzbami, vnútorné predpisy, konania vedené voči veriteľovi), ktoré Národná banka Slovenska získava len z jednotlivých oznámení veriteľov alebo osobitnými vyžiadaniami, čo neumožňuje ich systematické využitie pri rizikovom hodnotení veriteľov,
e) údaje o spotrebiteľských úveroch a o reklamáciách, súdnych sporoch a trestných oznámeniach sa zbierajú len raz ročne s lehotou do 31. marca nasledujúceho roka, takže pri dohľade na diaľku a plánovaní dohľadov na mieste má Národná banka Slovenska k dispozícii údaje staré až 15 mesiacov,
f) niektoré hlásenia sú naopak z hľadiska potrieb dohľadu nadbytočné alebo sa zbierajú častejšie, než je potrebné (hlásenie Spo (OBN), štvrťročné hlásenie Spo (FUK), mesačné hlásenie Spo (OBO) a hlásenie Spo (FUK) pri veriteľovi v obmedzenom rozsahu).
Problematika sa týka všetkých 30 veriteľov, ktorí mali k 29. júlu 2026 povolenie na poskytovanie spotrebiteľských úverov (29 bez obmedzenia rozsahu a 1 v obmedzenom rozsahu), ako aj budúcich veriteľov s povolením podľa § 25 ods. 1 písm. c) zákona. Potreba vydania nového opatrenia je jednorazová, keďže ju vyvolala zmena zákona; nedostatky v rozsahu a aktuálnosti údajov majú opakujúci sa charakter, pretože sa prejavujú v každom cykle dohľadu.

	3. Ciele a výsledný stav

	Cieľom tohto opatrenia je ustanoviť štruktúru, rozsah, obsah, členenie, termíny, formu, podobu, spôsob, postup a metodiku na vypracovanie a predkladanie hlásení veriteľom, ako aj miesto ich predkladania, v súlade § 34 ods. 4 zákona.
Opatrenie konkretizuje:
1. Rozsah a obsah hlásení – Definuje druhy hlásení, údaje a ich štruktúru.
2. Členenie a formát údajov – Stanovuje metodiku spracovania hlásení vrátane jednotného členenia a štandardizovanej podoby údajov.
3. Periodicitu a termíny predkladania – Určuje, že hlásenia sa vypracúvajú štvrťročne alebo polročne a predkladajú sa do 15 kalendárnych dní (hlásenie RPMN) a 25 kalendárnych dní od referenčného dátumu.
4. Spôsob a miesto predkladania – Ustanovuje sa elektronické predkladanie hlásení prostredníctvom informačného systému Štatistický zberový portál.
5. Metodiku na vypracovanie hlásení – Upravuje postupy pri spracovaní a predkladaní údajov v súlade so vzormi a pravidlami uvedenými v prílohách opatrenia.
Očakávaný výsledný stav:
Národná banka Slovenska bude mať od všetkých dotknutých veriteľov k dispozícii údaje v štruktúre zodpovedajúcej zákonu, prvýkrát za prvý polrok 2027 (pri hlásení RPMN za prvý štvrťrok 2027), pričom:
– vykazovanie bude pokrývať všetky kategórie veriteľov podľa § 25 ods. 1 zákona a činnosť spravovania úverov podľa § 32 zákona,
– údaje o spotrebiteľských úveroch a o reklamáciách, súdnych sporoch a trestných oznámeniach nebudú staršie ako približne sedem mesiacov namiesto doterajších až 15 mesiacov (polročná periodicita s lehotou 25 kalendárnych dní namiesto ročnej periodicity s lehotou do 31. marca),
– Národná banka Slovenska bude mať polročne k dispozícii aktuálne údaje o veriteľovi (kmeňový list), ktoré využije pri rizikovom hodnotení veriteľov a plánovaní dohľadov na mieste, čím sa obmedzí potreba osobitných vyžiadaní,
– počet pravidelných podaní sa zníži, a to pri veriteľovi bez obmedzenia rozsahu z 15 na 12 ročne (pri veriteľovi oprávnenom spravovať úvery na 14 ročne) a pri veriteľovi v obmedzenom rozsahu z 20 na 6 ročne,
– administratívne náklady veriteľov sa podľa analýzy vplyvov na podnikateľské prostredie zvýšia len zanedbateľne, o približne 719 eur ročne za všetkých dotknutých veriteľov spolu (zvýšenie nákladov 12 792 eur, zníženie nákladov 12 073 eur).


	4. Dotknuté subjekty

	Veritelia s povolením podľa § 25 zákona vrátane veriteľov oprávnených spravovať úvery podľa  § 32 zákona.


	5. Alternatívne riešenia

	1. Individuálne výzvy na predkladanie údajov – Národná banka Slovenska by mohla veriteľov vyzývať na predkladanie údajov ad hoc, podľa potreby. Toto riešenie by však mohlo viesť k nejednotnosti údajov a zvýšenej administratívnej záťaži pre regulátora aj veriteľov.
2. Úprava výkazníctva priamo v zákone – namiesto vydania samostatného opatrenia by mohol zákon podrobnejšie špecifikovať štruktúru, obsah a formu hlásení. Toto riešenie by však mohlo znížiť flexibilitu, keďže každá zmena by vyžadovala novelizáciu zákona.

Nulový variant: V prípade neprijatia opatrenia by veritelia predkladali údaje podľa opatrenia Národnej banky Slovenska z 12. decembra 2017 č. 14/2017 o predkladaní výkazov veriteľa poskytujúceho spotrebiteľské úvery na účely vykonávania dohľadu. Zbieranie údajov podľa uvedeného opatrenia by neobsiahlo zmeny vykonané v zákone.

	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka: 

	




	

	8. Preskúmanie účelnosti

	Nepreskúmava sa. 

	
* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.


	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☒	Žiadne
	☐	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☒	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☒	Pozitívne
	☐	Žiadne
	☒	Negatívne

	    z toho vplyvy na MSP

	☒	Pozitívne
	☐	Žiadne
	☒	Negatívne

	    Mechanizmus znižovania byrokracie    
    a nákladov sa uplatňuje:
	☒	Áno
	
	
	☐	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☒	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	Pravidlo 1in2out nebolo splnené. Materiál má na podnikateľské prostredie vrátane MSP pozitívne aj negatívne vplyvy, pričom prevažuje negatívny vplyv (zvýšenie nákladov o 12 792 eur ročne a zníženie nákladov o 12 073 eur ročne). Domnievame sa však, že v danom odvetví ide o zanedbateľný negatívny vplyv. Vplyv materiálu vyplýva z potreby vykonávania dohľadu nad veriteľmi, na ktorého vykonávanie sú nevyhnutné dáta, ktoré majú k dispozícii len samotní veritelia. Zvyšovanie kvality dát vedie k zvyšovaniu kvality dohľadu a tým k pravdepodobnému znižovaniu administratívnej záťaže veriteľov prostredníctvom osobitných dožiadaní orgánom dohľadu, čo však nie je možné vyčísliť. 

	11. Kontakt na spracovateľa

	JUDr. Milan Dzurjaník, Národná banka Slovenska, odbor ochrany finančných spotrebiteľov, oddelenie prvostupňových konaní a metodiky
e-mail: milan.dzurjanik@nbs.sk; veritelia@nbs.sk
tel.: +421 945720757

	12. Zdroje

	Legislatíva SR, Aplikačná prax, register subjektov finančného trhu Národnej banky Slovenska (stav k 29. júlu 2026), kalkulačka nákladov podnikateľského prostredia podľa alternatív E1 a E2 Jednotnej metodiky (priložená k analýze vplyvov na podnikateľské prostredie).



	13. Stanovisko Komisie na posudzovanie vybraných vplyvov z PPK č. 169/2026 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:
Komisia uplatňuje k materiálu nasledovné pripomienky a odporúčania:
1. Pripomienka k bodom 2 a 3 doložky vybraných vplyvov
V doložke vybraných vplyvov Komisia žiada upraviť a doplniť body 2. Definovanie problému, 3. Ciele a výsledný stav a 8. Preskúmanie účelnosti.
Odôvodnenie: Komisia žiada dopracovať body 2 a 3 doložky vybraných vplyvov tak, aby konkrétnejšie identifikovali existujúce problémy súčasného vykazovania a očakávané výsledky navrhovanej regulácie. Predkladateľ v bode 2 opisuje najmä zmeny vo vykazovacích povinnostiach bez dostatočného vysvetlenia konkrétnych nedostatkov doterajšieho systému. Bod 3 následne vymenúva obsah navrhovaného opatrenia, nie však očakávané výsledky z pohľadu kvality a efektívnosti dohľadu. Komisia preto žiada konkretizovať problémy, ktoré si vyžadujú nové alebo častejšie hlásenia, a očakávané zlepšenia, najmä z hľadiska aktuálnosti údajov, kvality dohľadu a administratívnej záťaže dotknutých subjektov.
Vyhodnotenie pripomienky: Pripomienka akceptovaná, body 2 a 3 doložky vybraných vplyvov boli dopracované v zmysle pripomienky.
2. Pripomienka k bodu 8 doložky vybraných vplyvov
Komisia žiada doplniť konkrétny termín a kritériá preskúmania účelnosti predkladaného materiálu. Predkladateľ v bode 8 uvádza iba „Nepreskúmava sa“, bez uvedenia dôvodu alebo príslušnej metodickej výnimky. Komisia preto žiada doplniť termín preskúmania účelnosti v súlade s Jednotnou metodikou na posudzovanie vybraných vplyvov a uviesť konkrétne kritériá, najmä rozsah a periodicitu vykazovania, administratívnu záťaž veriteľov a využiteľnosť získaných údajov pri výkone dohľadu.
Vyhodnotenie pripomienky: Pripomienka neakceptovaná, preskúmanie účelnosti sa na Národnú banku Slovenska nevzťahuje.
Odôvodnenie: V zmysle II. časti, bodu 8 Jednotnej metodiky je preskúmanie účelnosti náplňou ex post hodnotenia. Zároveň, systematické ex post hodnotenie regulácií pôsobiacich v podnikateľskom prostredí vykonáva gestor právneho predpisu (bod 10.3. Jednotnej metodiky), pričom gestorom je, podľa bodu 10.2. Jednotnej metodiky, okrem MH SR, orgán verejnej moci, v ktorého kompetencii je podľa zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov hodnotený právny predpis.
Národná banka Slovenska nepatrí medzi takto definované orgány verejnej moci.
3. Pripomienka k bodu 9 doložky vybraných vplyvov
Komisia žiada predkladateľa, aby v bode 9 doložky vybraných vplyvov vyznačil okrem negatívnych vplyvov na podnikateľské prostredie a na malé a stredné podniky (MSP) aj pozitívne vplyvy, to je, že materiál zakladá pozitívno-negatívne vplyvy na podnikateľské prostredie, vrátane pozitívno-negatívnych vplyvov na MSP.
Vyhodnotenie pripomienky: Pripomienka akceptovaná, v bode 9 doložky vybraných vplyvov boli vyznačené pozitívne aj negatívne vplyvy na podnikateľské prostredie vrátane vplyvov na MSP a v bode 10 doložky bol uvedený prevažujúci vplyv.
4. Pripomienka k vplyvom na podnikateľské prostredie
Komisia žiada predkladateľa o priloženie kalkulačky nákladov podnikateľského prostredia a úpravu analýzy vplyvov na podnikateľské prostredie.
Odôvodnenie: Kalkulačka nákladov je povinnou súčasťou analýzy vplyvov na podnikateľské prostredie z dôvodu overenia správnosti výpočtov. Zároveň je potrebné v analýze v časti 3.1.3 uviesť osobitne popis ku každej regulácii v tabuľke č. 2, v ktorom budú doplňujúce informácie tak, aby mohol byť skontrolovaný spôsob výpočtu a dôvod zvýšenia / zníženia nákladov.
Vyhodnotenie pripomienky: Pripomienka akceptovaná. Kalkulačka nákladov podnikateľského prostredia, prostredníctvom ktorej boli vplyvy vypočítané, sa prikladá k analýze vplyvov na podnikateľské prostredie a časť 3.1.3 analýzy bola doplnená o popis ku každej regulácii uvedenej v tabuľke č. 2.
Pre vysvetlenie uvádzame, že kalkulačka nákladov nebola súčasťou materiálu predloženého na PPK z dôvodu nejednoznačnej úpravy jej predkladania. Jednotná metodika vo svojich ustanoveniach koncipuje kalkulačku nákladov ako pracovnú pomôcku, ktorú predkladateľ „použije“ pri vypracovaní analýzy vplyvov na podnikateľské prostredie (bod 6.6. Jednotnej metodiky). Príloha č. 3a (analýza vplyvov na podnikateľské prostredie) v pokynoch na jej vypracovanie nepriamo formuluje povinnosť priložiť k nej tiež ďalšiu prílohu, ktorou je kalkulačka nákladov, avšak v kalkulačke nákladov je zároveň uvedené, že tabuľky z nej môžu byť prenesené priamo do prílohy č. 3a, teda do samotnej analýzy.


	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:





